NORAKSTS

|  |  |
| --- | --- |
| 24.09.2020. | Nr.16/27 |

**ILGTERMIŅA AIZŅĒMUMA ŅEMŠANA**

**PROJEKTA “JELGAVAS DECENTRALIZĒTĀS KANALIZĀCIJAS SISTĒMAS IZVEIDE” ĪSTENOŠANAI**

(ziņo: I.Škutāne)

**Atklāti balsojot: PAR – 14** (A.Rāviņš, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, Jelgavas pilsētas attīstības programmas 2014.-2020.gadam, investīciju plāna 5.11.2. punktu “Pašvaldības digitālās platformas izveide”, Ministru kabineta 2020.gada 14.jūlija noteikumu Nr.456 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību” 3.1.3. un 3.4.2.apakšpunktiem, Ministru kabineta 2020.gada 16.septembra rīkojumu Nr.510 “Par atbalstītajiem pašvaldību investīciju projektiem valsts aizdevumu piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību” un Ministru kabineta 2019.gada 10.decembra noteikumiem Nr.590 ”Noteikumi par pašvaldību aizņēmumiem un galvojumiem”,

**JELGAVAS PILSĒTAS DOME NOLEMJ:**

1. Ņemt Valsts kasē vai kredītiestādē ar tās noteikto kredīta procentu likmi ilgtermiņa aizņēmumu projekta “Jelgavas decentralizētās kanalizācijas sistēmas izveide” īstenošanai 50 002,50 *euro* (piecdesmit tūkstoši divi *euro* 50 *centi*) uz 10 gadiem sadalot attiecīgi pa gadiem:
	1. 2020.gadā – 15 000,75 *euro* (piecpadsmit tūkstoši *euro* 75 *centi*);
	2. 2021.gadā – 35 001,75 *euro* (trīsdesmit pieci tūkstoši viens *euro* 75 *centi*).
2. Aizņēmuma pamatsummas atmaksu sākt ar 2023.gada 20.decembri.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 24.septembrī